# Hvor sikker er du på nettet? Hvor godt er vores samfund sikret? Vi undersøger…

*Af journalist Jan Simmen,* [*freelance-danmark.dk*](http://freelance-danmark.dk/)

[*http://efolkeoplysning.dk/podcasts/Hackermagasin\_45M.mp3*](http://efolkeoplysning.dk/podcasts/Hackermagasin_45M.mp3)

**Er din computer eller telefon allerede nu et springbræt for både spioner og it-kriminelle af værste slags? Altså porten til moderne "bankrøvere" og fx pædofile netværk?**

Det her er historien om kæmpe huller. Huller i din og andres viden om sikkerhed. Huller i systemerne, der skal sikre ikke bare vores sikkerhed, men hele landes sikkerhed. Huller i de offentlige systemer, men også i de private. Og huller mellem netop de offentlige systemer og de private. Resultatet? Ja, at lyssky forbrydere og agenter fra fjendtlige lande har frit spil. Til at bestemme et valg. Til at overvåge dig, og sidenhen måske bruge det imod dig. Men det her er også historien om en skjult form for kriminalitet. For bankerne vil ikke fortælle hvor ofte deres kunders bankkonto eller kreditkort bliver hacket. Virksomhederne vil af frygt for faldende aktiekurser heller ikke altid fortælle når it-kriminelle har låst hele deres system og kræver løsepenge.

## Dengang der ikke fandtes computere…

Jeg har svært ved at forestille mig den tid, hvor vi ikke havde computere. Også selv jeg levede dengang en computer var et monster der kun stod på ganske få skriveborde. Jeg husker endnu at stå i kø til journalisthøjskolens optagelsesprøve i Århus med min elektriske skrivemaskine under armen.

Så kom snakken. Computere var fremtiden. De ville forandre alt. De ville være overalt. NU kom det papirløse samfund. Det hele ville blive så let. Meget ville man i fremtiden kunne gøre hjemmefra. Jeg tør godt sige, at jeg var blandt de mange der rystede på hovedet over de spådomme. Det lød næsten alt for langt ude.

De fik ret og jeg tog fejl. Om tingene dog blev lettere… Ja, det vil jeg lade jer lyttere og læsere om at afgøre.

## Valg i USA, Mærks og måske dig og mig

Med de mange computere, tablets og smartphones betød dog ikke kun, at det nu pludseligt var nemt at bestille en koncertbillet eller gå i banken hjemmefra. Lyssky forbrydere fik det også lettere. De kunne nu stort set uden fare sidde hjemme foran en skærm og fx lænse en konto for penge. Eller prøve at afpresse kæmpe globale virksomheder til løsepenge, som det fx skete med Mærsk.

En dansk teknologiprofessor viste på en stor hackerkonference i USA hvor let det er, at hacke det amerikanske valgsystem. Det tog ham, ifølge en udsendelse på DR, under tre minutter at ændre et helt valgresultat. På en stor NATO-konference, som jeg selv var med til, fortalte de om massive angreb på såkaldte infrastrukturer, som el-nettet eller hospitaler. Selv atomkraftværker blev forsøgt hacket. Så ”cybercrimes” kan få endda meget alvorlige konsekvenser for os alle.

## Forbudte billeder, og tyverier: Din computer er springbrættet

Men har det noget med mig at gøre, tænker du måske. Jo desværre, endda i høj grad.

Springbrættet for de mange kriminelle er ofte din og min computer. Adgangen til din computer bliver i øvrigt ikke kun brugt af kriminelle, men også af såkaldte cyber worriors. Altså statsansatte hackere i fjerne lande der af én eller anden grund prøver at destabilisere vores moderne samfund.

Alt det ved jeg egentlig godt. Jeg har af samme årsag købt et godt virusprogram. Men er det nok? Og hvad kan jeg ellers gøre? Hvad kan og bør du gøre, kære lytter? Det er netop det, vi den her udsendelse skal beskæftige os med.

Men i første omgang skal vi tage pulsen på vores generelle it-sikkerhed. Til det formål har jeg blandt andet talt med Josefine Molt Theisen, som har undersøgt de unges både tryghed, men også viden om it-sikkerhed.

Hun fortæller, at de unge følte sig trykke fordi de ikke rigtig er klare over, hvilke trusler der findes lige på den anden side af deres internetforbindelse. Undersøgelsen er på mange måder unik, så vi skal lige høre lidt mere til resultaterne. Vi giver dog ordet videre til Kenneth Jensen, der også var med til at lave undersøgelse.

Han fortæller, at undersøgelsen fastslår, at de unge har en alt for blåøjet adfærd på nettet.

## Så er det vel heller ikke være? Jo…

Spørgsmålet er naturligvis, hvor reel truslen egentlig er. Men det er langt fra det eneste spørgsmål der med det samme melder sig. Er det kun de unge der er i farezonen? Hvor let kan en hacker egentlig skaffe sig adgang til en computer? De spørgsmål er det nok bedst at stille til en hacker. Nu skulle man umiddelbart tro, at netop en hacker ikke har lyst til hverken stå frem, eller hjælpe os med at forbedre sikkerheden. Men det er heldigvis ikke rigtigt. Der findes nemlig både blackhat og white-hat hackere. De første er de kriminelle, mens hackerne med de såkaldte hvide hatte prøver at hjælpe og lukke for fx sikkerhedshullerne. Det er netop sådan én af slagsen vi har talt med. Han heder Allan Bo Jensen.

## Har du taget billede af dit kreditkort eller endda nem-id? Så er du én af dem

Han fortæller at det for hackere er utroligt nemt at skaffe sig adgang til rigtig mange ting. Især fordi vi ikke tænker os nok om. Fx kobler os op på et gratis wifi netværk, ikke skifter vores adgangskoder ofte nok, har for korte adgangskoder og måske endda lavet et billede af vores nem-id nøgle eller kreditkort med vores telefon. I givet fald ligger billederne der, til fri afbenyttelse for hackere på både vores telefoner, og sikkert i form af backup på fx icloude eller google-drev. Den slags gør de fleste telefoner nemlig helt automatisk.

## Koldt vand i blodet? Nej, prøv varm benzin…

Nu kunne man selvfølgelig sige, at netop en mand der lever af, at skabe sikkerhed har en interesse i, at skabe utryghed. Ligesom firmaerne der lever af at installere alarmer ofte får det til at lyde som om det KUN er et spørgsmål om tid før vi alle oplever et indbrud i vores hus eller lejlighed. Men… en lang række rapporter som alle myndigheder har udgivet, at der ER et stort problem.

Netop når det kommer til myndigheder viser et andet problem sig. Et problem der afspejler, at myndighederne selv endnu ikke er forberedte på den ikke alt for nye virkelighed med cyberangreb. For hvis du fx endelig bliver udsat for en såkaldt ”Cybercrime”, så er det mere end svært at vide, hvor og til hvem du skal melde det elektroniske overgreb. Det fortæller sikkerhedsekspert John Foley.

Ifølge ham er der en grundlæggende mangel på koordinering af systemerne. Fra politisk hånd prøver man nu at gøre noget, men det er stadig ikke nok.

Han fortæller også, at problemet kun vil stige i fremtiden. Fx bliver flere og flere ting koblet op på internettet nu. Fx biler og ikke mindst højttalere. Sidst nævne reagerer på din stemme, og bliver solgt i hobetal lige nu. Men de er ikke sikret, så prøv at forestille dig, hvad der sådan en højttaler med mikrofon OG kamera kan bruges til, hvis dig og kæresten har sådan et par til at stå inde i soveværelset?

Der er faldet dom over en masse unge, der netop har delt pornografisk materiale. Men… Hackerne kan dog i princippet side hvor som helst. Altså udenfor Danmark, og så kan det danske politi ikke gøre det store. Spørgsmålet er så, om det her er et problem der skal ses som et problem der skal ses nationalt eller også internationalt. For hackerne der får adgang til de mange elektroniske dimser vi endda har med i soveværelset kan som bekendt sidde i et helt andet land. Til det siger John Foley:

-Jamen det skal ses internationalt det her, fastslår sikkerhedseksperten fra Danish Center for IT and Cybersecurity, COPITS.

Som sikkerhedseksperten John Foley yderligere understreger, så mangler der blandt andet en meget større koordination mellem de mange involverede instanser. Om det så er et på et internationalt niveau, eller på det nationale niveau, så mangler der et større samarbejde. Men også den enkelte har et ansvar. Altså dig og mig.

## Et af de få der gør noget: Folk&Sikkerhed

Vi har også tidligere nævnt, at både hackeren Allan Bo Jensen samt to unge studerende kunne fastslå, at der mangler en del viden om it sikkerhed ude hos befolkningen. Netop det har organisationen Folk & sikkerhed tænkt sig at gøre noget ved. I hvert fald når det gælder de unge. Organisationen afholder derfor blandt andet velbesøgte arrangementer for studerende, som også du kan deltage i.